SiBw Workshop | Hooggevoelig Ondernemen
Eerstvolgende ‘Succes In Balans Workshop‘ is op 14 en 15 december 2019 te Made Goedkoop Nieuwe Printer Hoofd Voor Epson Stylus Photo T50 P50 A50 T60 L800 L801 L850 Printkop F180000 | SPICYOFFERS
Originele printkop voor Epson RX610 RX690 L800 L801 T50 A50 P50 R290 R280 printers Gratis Verzending
Printer Hoofd Voor Epson L350 L351 L353 L355 L358 L360 L363 L365 Printkop
Printer A50 R330 L800 L801 R280 PRINTKOP VOOR EPSON R290 RX610 T50 T60 RX595 P50 Blitsidees met vanielje | rooi rose Blitsidees met vanielje | rooi rose
Blitsidees met vanielje
Ons toor met verleidelike vanielje! Hier is 3 blitsidees plus raad oor geurpasmaats. Deur Vickie de Beer
Sonder dié verleidelike swart, soet spesery kan ’n mens kwalik bak. Die orgidee is in Mexiko ontdek en die Spanjaarde het dit Europa toe geneem. Hier het dit in die hande van die Franse beland (dank Vader) wat die plant na hul tropiese kolonies, Madagaskar, die Comore en Réunion gestuur het. Réunion het toe as Île de Bourbon bekend gestaan, vandaar die naam Bourbon-vanielje. Elke vanielje het ’n kenmerkende geur en karakter wat deur die terroir bepaal word.
Blitsidee 1: Vanieljebotter oor geroosterde pere
Verhit die oond tot 180 °C. Meng 60 ml (¼ k) botter met die saadjies van 2 vanieljepeule en 30 ml (2 e) strooisuiker. Sit 4 pere, middeldeur gesny, op ’n bakplaat en smeer van die vanieljebotter oor elk van die helftes. Sprinkel 30 ml (2 e) olyfolie oor en bak vir 25-30 min. tot sag. Skep die pere uit op ’n bord en strooi ’n hand vol marjoleinblaartjies oor. Sit met van die rosé-stroop voor.
Blitsidee 2: Rosé-stroop
Kook 250 ml (1 k) rosé-wyn, 30 ml (2 e) suiker en 1 vanieljepeul saam in ’n klein kastrol tot dit met die helfte verminder.
Blitsidee 3: Vanieljesuiker
Gooi 500 ml (2 k) strooisuiker in ’n bottel wat dig seël en druk 3-4 gebruikte vanieljepeule in die suiker. Spoel net eers die peule af en druk goed droog. Gebruik in gebak of om oor vrugteslaai te strooi.
Kaneel, perske, bessies, melk, gorgonzola, room, mascarpone, vla, blomkool, amandel, sjokolade, laventel, suurlemoen, framboos en chardonnay.
Bourbon-peule van Madagaskar word as die bestes ter wêreld bestempel. Koop peule wat sag en plomp is, en meegee wanneer jy hulle tussen jou vingers rol. As die peule droog is, kan jy nie die sade uitkrap nie. Lees die etikette deeglik wanneer jy vanielje in ander vorme koop. Kies eerder ekstrak as vanielje-essens/geursel.
Bêre die peule in ’n lugdigte houer, of soos ons in die vrieskas, want dan droog hulle nie uit nie en hou baie langer. Vryf die peul tussen jou handpalms om te ontdooi.
Rol die peul ’n paar keer tussen jou vingers om die saadjies los te wikkel. Sny die peul met ’n skerp messie in die lengte oop en krap die sade met die lemkant van die mes in een beweging uit sodat die swart saadjies aan die mespunt klou.
Die heel peul kan ’n paar keer by melk, vla of room gegooi word om geur te gee. Spoel ná gebruik af, druk droog en bêre in ’n lugdigte houer, of in die suikerbottel om daar ook weer geur te gee. Sny die peul oop en krap die blinkswart saadjies in ’n suikerstroop of by gebak in.